Document ID: /roh_data/filtered/Billingualer_Corpus_interleaved-de-rm.jsonl.gz/133

This is a text translated from German to Rumantsch Grischun.
Interkantonale Zusammenarbeit in der Berufsbildung

Zehn Kantone schliessen sich in einer Interessengemeinschaft für die Informatik im Berufsbildunswesen zusammen. Die Mitgliederkantone betreiben mit der Fachapplikation KOMPASS eine gemeinsame Informatiklösung für den Vollzug des Berufsbildungsgesetzes. Durch den Zusammenschluss kann rascher, und für die einzelnen Kantone kostengünstiger, auf Veränderungen von Vollzugsaufgaben in der Berufsbildung reagiert werden.

Die Kantone Basel-Landschaft, Graubünden, Luzern, Schaffhausen, Solothurn, St. Gallen, Thurgau, Waadt, Zug und Zürich haben sich aufgrund der in den vergangenen Jahren entstandenen Zusammenarbeit beim Vollzug des Berufsbildungsgesetzes in der "Interessengemeinschaft Informatik im Berufsbildungswesen" zusammengeschlossen. Die Zusammenarbeit ist aus der Entwicklung einer EDV-Lösung durch das Amt für Berufsbildung des Kantons St. Gallen in den frühen 80er Jahren entstanden. Sie hat sich durch die gemeinsame Entwicklung einer Fachapplikation für die Erfüllung der Vollzugsaufgaben in der Berufsbildung zunehmend vertieft. Die Fachapplikation "KOMPASS" wurde in den Jahren 1990 bis 1992 durch die Kantone St. Gallen und Zürich entwickelt und vom Kanton St. Gallen vorfinanziert. Die übrigen nun im Verein beteiligten Berufsbildungsämter haben "KOMPASS" in den Jahren 1993 bis 1997 in Lizenz erworben.

Die Fachapplikation "KOMPASS" deckt die Aufgabenbereiche Lehraufsicht, Lehrabschlussprüfung, Berufsberatung, Kurswesen, Statistiken, Subventionen, Rechnungswesen sowie Stipendien und Darlehen ab. Sie bildet auch die Basis für die durch diese Kantone im Internet publizierte Lehrstellenbörse.

Bedingt durch den technologischen Wandel ändern die Anforderungen in den Berufslehren in immer kürzerer Folge. Diese Änderungen wirken sich auch auf den Vollzug der Berufsbildung aus und bedingen Anpassungen in den Informatik-Lösungen. Durch eine einheitliche Fachapplikation, und die dadurch mögliche Kostenaufteilung, können Anpassungen und Weiterentwicklungen wesentlich günstiger realisiert werden. Durch ein gemeinsames Auftreten gegenüber Dritten werden auch im Bereich der Wartung Einsparungen erwartet.

Gremium: Erziehungs-, Kultur- und Umweltschutzdepartement

Quelle: dt Interessengemeinschaft Informatik im Berufsbildungswesen IGIB/GRIF

Data: 10.11.1998

Collavuraziun interchantunala en la furmaziun professiunala

Diesch chantuns sa reuneschan en ina cuminanza d'interess per l'infurmatica en la furmaziun professiunala. Ils chantuns commembers han chattà ina soluziun cuminaivla per l'infurmatica cun l'applicaziun speziala KOMPASS, e quai per executar la lescha davart la furmaziun professiunala. Grazia a la reuniun pon ins reagir pli spert e pli favuraivel en ils singuls chantuns sin las midadas da las incumbensas executivas en la furmaziun professiunala.

Ils chantuns Basilea-Champagna, Grischun, Lucerna, Schaffusa, Soloturn, Son Gagl, Turgovia, Vad, Zug e Turitg èn sa reunids a basa da la collavuraziun resultada ils davos onns per executar la lescha davart la furmaziun professiunala en la "cuminanza d'interess per l'infurmatica en la furmaziun professiunala". La collavuraziun è resultada dal svilup d'ina soluziun per EED tras l'uffizi per la furmaziun professiunala dal chantun da Son Gagl a l'entschatta dals onns 80. Ella è s'approfundada pli e pli cun sviluppar cuminaivlamain in'applicaziun speziala per ademplir las incumbensas executivas en la furmaziun professiunala. L'applicaziun speziala "KOMPASS" è vegnida sviluppada ils onns 1990 fin 1992 tras ils chantuns da Son Gagl e da Turitg ed è vegnida finanziada anticipadamain dal chantun da Son Gagl. Ils ulteriurs uffizis per la furmaziun professiunala che fan uss part da l'uniun èn s'acquistads "KOMPASS" en licenza ils onns 1993 fin 1997.

L'applicaziun speziala "KOMPASS" cumpiglia ils champs surveglianza da l'emprendissadi, examen final da l'emprendissadi, cussegliaziun professiunala, curs, statisticas, subvenziuns, finanzas sco er stipendis ed emprests. Ella è er la basa per la bursa da plazzas d'emprendissadi che vegn publitgada da quests chantuns en l'Internet.

En consequenza da la midada tecnologica sa midan las pretaisas als emprendissadis professiunals adina pli spert. Questas midadas han in effect er sin l'execuziun da la furmaziun professiunala e chaschunan adattaziuns en las soluziuns da l'infurmatica. Cun in'applicaziun speziala unifitgada e cun la repartiziun dals custs ch'è daventada pussaivla tras quella, pon ins far adattaziuns e svilups ulteriurs a moda bler pli bunmartgada. Ina preschentscha cuminaivla vers terzas persunas vegn spetgada er per il mantegniment.

Gremi: Departament d'educaziun, cultura e protecziun da l'ambient

Funtauna: rg Cuminanza d'interess per l'infurmatica en la furmaziun professiunala, CIIFP

Data: 10.11.1998